
| Tivolis nye bygning er ikke spektakulær ved første øjekast, men har et underspillet potentiale 


Udenlandske forskere anmeldes 
til politiet for at dele deres viden 


Universiteter kritiserer, at 
flere ansatte anmeldes for 
at holde foredrag og være 
censorer: Vi skræmmer de 
bedste hjerner væk. 


SEBASTIAN STRYHN 
KJELDTOFT 


anske universiteter bruger hvert 
D år millioner på at ansætte ver- 

dens bedste forskere, så de kan 
undervise og dele deres viden med offent- 
ligheden. Men nu er en række professorer 
blevet meldt til politiet, fordi de bl.a. har 
holdt foredrag uden for deres universitet. 


I en konkret sag er den amerikanske 
professor i skatteunddragelse Brooke 
Harrington blevet politianmeldt, fordi 
hun holdt oplæg for Skat og Folketingets 
Skatteudvalg om sin forskning. Hun står 
til bødestraf og risikerer at blive deporte- 
ret fra Danmark, hvor hun har boet i 8 år. 
Det skyldes, at hun ikke har ansøgt Styrel- 
sen for International Rekruttering og In- 
tegration (Siri) om særskilt lov til at holde 
oplæg uden for sin arbejdsplads, Copen- 
hagen Business School (CBS). 

Universiteterne frygter, at det 'absurde 
bureaukrati’ jager de bedste hjerner ud af 
Danmark. Foruden Harrington har CBS 
aktuelt 3 andre sager, hvor ansatte er ble- 
vet kontaktet af politiet for at passe al- 
mindelige forskeropgaver, såsom at være 
ph.d.-vejleder. Det er dybt bekymrende, 
mener CBS-rektor Per Holten-Andersen: 

»Reglerne er tåbelige og skal laves om. 
Det kan ikke være rigtigt, at udenlandske 
forskere straffes for at rådgive Folketinget 
eller holde foredrag på et andet universi- 


tet. Siri siger, reglerne altid har været så- 
dan, men så kan vi ikke forstå, hvorfor alle 
de her sager først kommer nu«. 

Politiken har forgæves forsøgt at få svar 
på, hvorfor CBS og andre pludselig ople- 
ver en stigning i politianmeldelser. Dan- 
marks Tekniske Universitet (DTU) har ak- 
tuelt 2 sager om ulovligt censorarbejde, 
som Berlingske beskrev i oktober, samt en 
sag om en udenlandsk gæsteforelæser fra 
erhvervslivet. Aalborg Universitet risike- 
rer i 2 år at miste adgang til fasttrack-ord- 
ningen, der gør det nemmere at ansætte 
udenlandsk arbejdskraft, efter at en for- 
sker arbejdede 4 måneder uden korrekt 
arbejdstilladelse. 

Også Københavns Universitet har flere 
sager om politianmeldelser af ansatte, si- 
ger universitetsdirektør Jesper Olesen: 

»Vi har 700 medarbejdere fra ikke EU- 
lande ansat her. Det er et urimeligt bu- 
reaukrati og et stærkt uheldigt signal at 
sende, hvis de skal søge om tilladelse, 
hver gang de skal tale om deres forskning 

prisvindende ansigtsrens 

Ren og lækker hud med den dybdegående 
Carrot Butter Cleanser fra det prisvindende 
celebrity-mærke The Organic Pharmacy 

SKIN CARE & MAKE-UP 
Besøg Danmarks største økologiske 
parfumeri i Grønnegade og få rådgivning 

offentligt. Vi er bange for, at det her giver 
os et dårligt ry i udlandet og skræmmer 
højt kvalificeret arbejdskraft væk«. 

Ifølge Danske Universiteter har man ak- 
tuelt 14 sager, hvor udenlandske forskere 
har overtrådt deres arbejdstilladelser. 


Minister klar til lovændring 
Kritikken kommer 5 dage efter, atregerin- 
gen sammen med Dansk Folkeparti og 
Radikale indgik en erhvervs- og iværksæt- 
teraftale, hvis ambition er at »styrke dan- 
ske forskningsinstitutioners muligheder 
for at tiltrække og fastholde højtkvalifice- 
rede forsknings- og udviklingsmedarbej- 
dere fra udlandet«. 

Udlændingeminister Inger Støjberg (V) 
medgiver, at det kan virke besynderligt, 
når Siri politianmelder forskere som Bro- 
oke Harrington: 

»Sagerne er fuldstændig korrekt hånd- 
teret af Siri. Det skal også i fremtiden være 
sådan, at udlændinge skal have gyldig ar- 
bejdstilladelse til det, de laver. Men jeg 


tror også, tiden er kommet til at få kigget 
på, om reglerne er tidssvarende. Det vil 
jeg søge Folketingets opbakning til«, si- 
ger hun og tilføjer: 

»Det giver god mening at lade professo- 
rer holde foredrag, være censorer eller an- 
det, der er relevant for deres arbejde. Jeg 
ved, Brooke Harrington konkret har væ- 
ret i skatteudvalget, og det giver jo god 
mening, i og med hun har meget stor vi- 
den på skatteområdet«. 

Hvad er det gode argument for at føre så 
stramt tilsyn med, hvad udlændinge arbej- 
der med i Danmark? 

»Det er for at sikre, at man er her for at 
arbejde og ikke for at begå kriminalitet. 
Og når man søger hertil for at udføre et 
konkret arbejde, så er det derfor, man er 
her. Når det arbejde ophører, skal man rej- 
se hjem«. 
sebastian.kjeldtoft@pol.dk 


»Når jeg deler min viden … 

POLITIKEN MENER 


Behov for 
sporskifte 


Togdriften i Danmark er 
en selvskabt jammer. 


et lyder som en dårlig joke, 
D men den er god nok. 

Det vil tage helt frem til 
år 2030 at få de danske tog til at kø- 
re under det nye it-baserede signal- 
program - syv år længere end be- 
regnet. Eller rettere, det er det sene- 
ste bud. 

Oprindelig skulle projektet have 
været afsluttet i 2021, men sidste år 
blev det skudt til 2023, og i denne 
uge erklærede transportminister 
Ole Birk Olesen (LA) på baggrund af 
en rapport fra Deloitte, at det kom- 
mer til at tage helt til 2030. 

På det tidspunkt vil nogle af sig- 
nalerne være omkring100 år gam- 
le, og i mellemtiden kan de stak- 
kels passagerer så se frem til endnu 
flere aflysninger og forsinkelser. 

Skandalen er blot den seneste i 
en næsten uendelig række fra DSB 
og Banedanmark. Det er bare et par 
uger siden, at det kom frem, at der 
på grund af signalproblemer kun 
kan køre et tog i timen på den nye 
højhastighedsbane mellem Køben- 
havn og Ringsted. 

En bane, der har kostet den nette 
sum af 9 milliarder kroner, og som 
skulle aflaste jernbanenettet ved 
København. I går kom så nyheden 
om, at åbningen af den nye bane 
helt udskydes med et halvt år. 


HVEM HAR så ansvaret for mise- 
ren? Det har såmænd virkelighe- 
den, svarede transportministeren 
og afviste dermed at pege på hver- 
ken politikere eller embedsfolk. 

Men det er jo løgn. 

Ansvaret for, at jernbanedriften i 
Danmark reelt er brudt sammen i 
de senere år, ligger et sted: På Chri- 
stiansborg, hvor politikerne i den 
seneste generation systematisk har 
udsultet og underinvesteret i den 
kollektive trafik. Man har med åb- 
ne øjne nedbrudt et engang velfun- 
gerende jernbanenet og presset 
folk over i retning af privatbilisme. 

Danskerne skal på arbejde, og 
når togene ikke kører til tiden, kø- 
rer folk i bil. På bare otte måneder 
har tre millioner passagerer - om- 
kring 4 procent af det samlede an- 
tal- droppet S-togene. 

Sidste måned opgjorde forbru- 
germagasinet Tænk det årlige tab 
for samfundet ved de endeløse tog- 
forsinkelser til 2,4 mia. kr. 

Årligt. 

Og det er vel at mærke, uden at 
medregne skaderne på klimaet 
som følge af, at danskerne i stigen- 
de grad vælger bilen fremfor toget. 

Det er ubegribeligt, at der ikke er 
større politisk debat om togskan- 
dalen, og atingen partier har gjort 
det til en central mærkesag at få 
den kollektive togtrafik til at køre 
ordentligt- og tiltiden. mr 

